procesaur/Wiki.mk huggingface dataset:
Мушиши

''Мушиши'' (|蟲師, буквално: ''Познавач на мушија''; |Mushishi) — фантастична манга нацртана од Јуки Урушибара, како и истоимена аниме-серија создадена од студиото Artland под раководство на режисерот Хироши Нагахама. Мангата била објавена од 1999 до 2008 г. и содржи 10 тома. Според истражувањето спроведено во 2007 г. од страна на Јапонското министерство за култура, таа е сместена на 9-то место меѓу најдобрите манги на сите времиња. Аниме-серијата е адаптација на мангата и содржи 26 епизоди. Премиерата се одржала на 22 октомври 2005 г., а последното прикажување било на 18 јуни 2006 г.
1 Содржина
Во свет скриен од очите на обичните луѓе, постојат таинствени суштества — муши. Ни живи ни мртви, ни добри ни зли, не личат на ништо, а ги има во разни облици. Луѓето имаат склоност да бидат претпазливи за овие суштества, бидејќи тие честопати ненамерно предизвикуваат болест и штета. Но меѓу луѓето ги има и оние што ги гледаат мушијата и знаат како да општат со нив. Овие надарени луѓе се нарекуваат мушиши. Скитникот Гинко е мушиши што постојано се појавува таму каде што се случуваат чудни работи. Понекогаш го повикуваат на помош, понекогаш тој, откако слушнал за некоја загадочна појава, доаѓа самиот. Гинко одвај треба да се восприема како спасител на човештвото — тој е, напротив, љубопитен научник што е заинтересиран за сè таинствено.
Мушишијата веруваат дека не постојат лоши или добри суштества, секој само живее и го прави она за што дошол на овој свет. Тоа е мистицизам сврзан со секојдневниот живот на обичните луѓе. Мирна, лаконска, медитативна, светла и волшебна приказна што треба да се прими со срце.
Арундати Рој

Сузана Арундати Рој (|Suzanna Arundhati Roy; Шилонг, Индија, 24 ноември 1961) е индиска писателка и борец за човекови права. Нејзиниот најпознат роман е „Богот на малите нешта“, напишан во 1996 година, што ѝ донело светска слава.
1 Биографија
Арундати Рој е индиска писателка родена во Шилонг на 24 ноември 1961 година. Студирала архитектура во Њу Делхи. Почнала да пишува во 1992 година. По четири години, го објавила својот прв роман ''Богот на малите нешта'', кој веднаш го привлекол вниманието на јавноста и бил крунисан со Букеровата награда. Потоа објавила неколку новинарски дела и телевизиски и филмски сценарија. Таа целосно се посветила на активизмот и борбата за човекови права. Во 2017 го објавила романот ''Министерство за врвна среќа''.
На македонски јазик се преведени нејзините дела „Богот на малите нешта“ (првпат во 1999 година) и „Министерство за врвна среќа“ (2019).
2 Стил на пишување
Арундати Рој претставува разновидни ликови и ситуации кои се испреплетени во просторот и времето. Прикажува необични и интересни светови, реални и имагинарни. Тага и сериозност се гледаат низ редовите што ги напишала, но и хумор кој е префинет, ироничен, а понекогаш и саркастичен.
3 Значење и влијание
Романот „Богот на малите нешта“ е мотив на краткиот расказ „Подвиткани книжевни опашки“ на македонската писателка Оливера Ќорвезироска.
4 Библиографија
4.1 Романи
*''Богот на малите нешта'' - 1996 година
*''Министерство за врвна среќа'' - 2017 година
4.2 Новинарството
*''Алгебра на бесконечна правда''*''Слушајќи ги скакулците''*''Скршена република''
5 Награди
Во 1997 година романот ''Бог на малите нешта'' е награден со Букеровата награда.
Лигурски јазик

Лигурски или џеновски јазик е гало-италски јазик кој се зборува првенствено на територијата на поранешната Република Џенова, која денес ја сочинуваат регионот Лигурија во Северна Италија, делови од медитеранската крајбрежна зона на Франција, Монако (каде што е познат како моначки јазик), селото Бонифачо на Корзика, и селата Карлофорте на островот Сан Пјетро и Калазета на островот Сант'Антиоко во близина на Сардинија. Тој е дел од гало-италскиот и западнороманскиот дијалектен континуум.
Постои долга книжевна традиција на лигуриските поети и писатели од 13-ти век до денес.
Киран Десаи

Киран Десаи (|Kiran Desai; Њу Делхи, 3 септември 1971 година) е индискa писателка. Нејзиниот роман ''„Наследена загуба“'' ја добил Букеровата награда во 2006 година и наградата на Националниот круг на критичари за фикција. Во јануари 2015 година, весникот ''Економски тајмс'' ја наведе како една од 20-те „највлијателни“ Индијки во светот.
1 Биографија
Киран Десаи е ќерка на познатата писателка Анита Десаи, која и самата три пати била во потесниот избор за Букеровата награда. Родена во Њу Делхи, раните години ги поминала во Пенџаб и Мумбаи. Таа ја напуштила Индија на 14-годишна возраст, и заедно со нејзината мајка живееле во Англија една година пред да се преселат во САД.
Киран Десаи студирала креативно пишување на колеџот Бенингтон, Универзитетот Холинс и Универзитетот Колумбија.
2 Кариера
Првиот роман на Киран Десаи ''Халабука во градината со гуава'' бил објавен во 1998 година и добил признание од личности како Салман Ружди. Романот ја добил наградата Бети Траск, доделена од ''Друштвото на автори'' за најдобар нов роман од граѓанин на Комонвелтот на нациите на возраст под 35 години.
Нејзината втора книга, ''Наследна загуба'', била пофалена од критичарите низ Азија, Европа и САД. Романот ја добил Букеровата награда во 2006 година, како и ''наградата на Националниот круг'' на критичари за белетристика. На 35-годишна возраст, Десаи станала најмладата жена добитничка на Букеровата награда. Од 2013 г Елеонор Катон е најмладата жена победничка.
Десаи во 2013 година ја добила ''Берлинската награда'' што ја доделува Американската академија во Берлин.
Десаи живее во Њујорк. 2017 година изјавила дека работела повеќе од една деценија на новата книга „за моќта ... за една млада Индијка во Индија и светот“, која требало да биде објавена следната години. Романот сè уште не е објавен. Десаи нема објавено книга од нејзиниот втор роман, кој ја доби Букеровата награда во 2006 година.
3 Библиографија
*''Хулабука во овоштарникот со гуава'', 1998 година.
*''Наследна загуба'', 2006 година.
Црква Светото Срце Исусово (Подгорица)

Црквата на Светото Срце Исусово е единствената Римокатоличка црква во Подгорица, Црна Гора. Изградена во 1969 година, на местото на црквата во центарот на градот која била урната за време на бомбардирањето на Подгорица за време на Втората светска војна. Црквата е уникатен пример за бруталистичка архитектура. Се наоѓа во населбата Коник во Подгорица.
1 Градба
Катедралата е изградена во 1969 година, три години по реконструкцијата на католичката парохија во градот. Дизајнирана е од проф. инж. Звонимир Вркљан од Архитектонскиот факултет на Универзитетот во Загреб, Хрватска, а изграден е да личи на брод. Александар Токиќ ја осветил на 29 јуни 1969 година, тогашен архиепископ на Римокатоличката надбискупија Барска. Црквата има самостојна камбанарија висока 40 метри, со бетонски спирални скали. Црковниот комплекс се простира на 25 метри, а светлината што го осветлува главниот олтар поминува низ високата кула. Фасадата на катедралата никогаш не била завршена.
My Love Story with Yamada-kun at Lv999

''My Love Story with Yamada-kun at Lv999'' (|山田くんとLv999の恋をする, македонски: ''Мојата љубовна приказна со Јамада на ниво 999'') — јапонска манга напишана и илустрирана од Маширо. Почнала со серијализација на манга-страницата ''Ganma!'' на Comic Smart во март 2019 г. Од април 2024 г., поединечните поглавја од серијата биле собрани во девет тома. Адаптација на аниме-серија произведена од студиото Madhouse се прикажувала од април до јуни 2023 г.
1 Содржина
Акане Киношита, студентка на универзитет, неодамна доживеала раскинување кога нејзиното момче ја изневерил со девојка што ја запознал преку семрежјето. Оставена само со нејзиниот лик од виртуелната игра ''Forest of Savior'' (''FOS''), на која таа првично се придружила за да се поврзе со нејзиното момче, Акане наоѓа утеха во ловиштата на играта. Таму, таа се среќава со „Јамада“, член на истото братство како и неа, и зборува за нејзината неуспешна врска, добивајќи незаинтересиран одговор. Надевајќи се дека ќе го маѓепса својот бивш на собир во живо, таа се соочува со истата студена рамнодушност од Акито Јамада, означувајќи ја нивната судбинска средба.
2 Ликови
Акане Киношита ''(''јап. ''木之下 茜'') — студентка и случајна играчка на ''FoS'', која почнала да ја игра поради нејзиното поранешно момче (кој иронично ја изневерил со колешка играч). Таа е зрела, иако понекогаш е малку наивна. Има навика да ги чува работите и да ги остава да се натрупуваат, бидејќи толку многу ги цени подароците што ги добива. Во ''FoS'', таа го користи своето вистинско име како прекар. Припаѓа на братството наречено „Чоколаден зајак“ (англ. ''Chocolate Rabbit'').
Акито Јамада (јап. ''山田 秋斗'') — член на братството на Акане под името „Јамада“, неговиот аватар е машки афро-лик без емоции. Акито е средношколец од трета година што речиси и не ги изразува своите чувства и мисли. Тој е месно познат како професионален гејмер, играч што добива спонзорство да игра игри. ''FoS'' е неговата „секојдневна игра“, додека главно игра пукачки игри од прво лице.
Александар Новачиќ

Александар Саша Новачиќ — српски новинар, колумнист и писател.
1 Животопис
Александар Новачиќ е роден во Загреб на 14 февруари 1939 година. Српски и југословенски новинар со 15-годишно искуство како постојан дописник од Пекинг и околу 10 години дописничка работа од Москва.
Автор е на 17 книги од областа на меѓународната политика, историја и култура.
Дипломирал политички науки на Белградскиот универзитет. Неколку години работел во југословенската новинска агенција ТАНЈУГ.
По заминувањето од Танјуг, од Кина известувал за агенциите Фонет и Бета, весниците Борба, Наша борба, Нова Македонија и Вечерње новости. Извесен период (1980 — 1981) работел во НИН како заменик главен уредник.
За време на својата новинарска кариера известувал за клучните меѓународни настани, од првата конференција на Организацијата за безбедност и соработка во Европа, до војната во Авганистан во 80-тите години, до промените во Советскиот Сојуз и големиот пресврт во Кина по смртта на Мао Це Тунг.
Во раните 1970-ти, бил назначен за шеф на дописништвото на ТАНЈУГ во Москва, а потоа и за дописник во Пекинг. Во текот на 80-тите и 90-тите години во неколку наврати живеел во овие градови како постојан дописник. Првпат дошол во Кина како дописник во 1976 година, годината на смртта на Мао Це Тунг, апсењето на „Бандата на четворицата“ и крајот на Културната револуција. Оттогаш тој од прва рака известува за процутот на „Кинеската пролет“. Бил меѓу првите странски дописници што ги посетил претходно затворените покраини како Тибет и Шјинџјианг, како и првите зони за економски реформи во Шангај и Гуангџоу.
Покрај агенциското новинарство, Новачиќ известувал за телевизија и работел како гостин во емисиите како надворешнополитички коментатор.
Автор е на низа романизирани животописи на руските класици — Чехов, Ерофеев, Булгаков, Гогољ и Платонов и на театарската претстава „Трите љубови на Антоша Чехонте“.
2 Библиографија
Публицистика:
* „Неврзаните од Белград до Коломбо“, 1975 година
* „Големиот пресврт“, 1979 година
* „Советскиот предизвик“, 1988 година
* „Советски Сојуз“ (преведен на пет јазици), 1988 година
* „Драма Горбачов“, 1990 година
* „Тенг Сјаопинг: Црвениот мандарин“, 1996 година
* „Змејовите доаѓаат“, 1999 година
* „Кинески мозаик“, Белград, 2000 година
* „Кина - Змеј на Олимп“, 2008 година
* „Раѓање на Голема Кина“, 2012 година
* „Кси Џинпинг: Кинескиот сон“, 2018 година
* „Синови на Земјата“ (во ракопис)
Белетристика:
* „Досието Чехов“, 2003, 2004 година
* „Венедикт Ерофеев и хорот на пијаните ангели“, 2011, 2012 година
* „Булгаков: Писма до Сталин“, 2014, 2015 година
* „Кој го уби Гогољ“ (во ракопис),
* „Тверски булевар 25 бис“ (во ракопис).
Црква „Св. Спас“ (Граховац)

Црква „Св. Спас“ на Граховац (српски: Црква Светог Спаса) — црква изградена во чест на големата битка одиграна на ова место во 1858 година. Изградена е по наредба на кралот Никола во 1864 година, на симболичен начин, бидејќи нејзината изградба започнала во вторник, а завршила во четврток, на Спасовден, исто како и Битката кај Граховац. Нејзините темели биле ископани на местото на шаторот на Хусеин-паша, командантот на турската војска.
Спомен-црквата во Граховац го одбележува споменот на мажите кои биле убиени борејќи се против Турците во Граховац во мај 1858 година, кога Црногорците ги победиле многу побројните противници.
Црквата е мала по големина, со еднокорабна основа со полукружна апсида и камбанарија. На надвратната греда е врежан крст. Слепата розета е во облик на кормило и е поставена во средината на фасадата. На црквата, за време на прославата на стогодишнината од битката, била поставена спомен плоча со натпис: „''Споменик на вашето јунаштво, Црна Гора и нејзината слобода“.''
Иконостасот е изработен од Васо Крстов Вујичиќ во 1907 година. Црквата има и значајни обредни предмети од руско потекло.
Црквата била овновена во 2001 година и е во добра состојба.
1 Наводи
1.1 Библиографија
***
Чаушлиско Езеро

Чаушлиско Езеро — вештачко езеро во близина на селото Чаушли, Македонија. Езерото влегува во групата на оформени акумулации.
1 Местоположба
Езерото е сместено во близина на некогашното село Чаушли, до кое води земјен пат од соседното село Ѓопчели.
2 Галерија
Црква Св.Трипун во Мркови

Црквата Свети Трипун во Мркови — храм од 1866 година и припаѓа на Которската епархија на Римокатоличката црква. Се наоѓа помеѓу селата Мркови и Клинци.
Патот од главниот пат (за автомобили) до црквата е помеѓу два сувоѕида. Над полукружната врата има натпис на латиница на оштетена плоча, а се споменува од 1866 година. Над натписот има кружен прозорец со отвор во форма на розета, направен од стакло и железо, а над него има камбанарија со мало ѕвонче. Црквата има два прозорци, од двете страни, а полукружната олтарна апсида нема прозорски отвор. Во црквата има клупи, неколку икони и крст на ѕидовите.
Протоерејот на Луштица Никола Урдешиќ рекол дека луштичани од православна вероисповед кон овој и Црквата Пресвета Богородица во Котор се однесуваат со посебна почит. Во црквата Св Трипун во претходните децении владиката и верниците доаѓале на Божиќ и Велигден, но сега се помалку. Клучот од црквата Свети Трипун и самата црква го чувал дедото на Никола Урдешиќ. За него се грижел многу децении и отворал секоја недела. Според традицијата, неговите предци ја изградиле црквата „Воскресение на Лазар“ и кога дедото ги завршувал неопходните саботни активности (запалување на кандилото, чистење на црквата, ѕвонење на камбаната пред недела), отишол да го стори истото во црквата Св. Трипун. Таа е една од двете цркви на Луштица посветена на Свети Трифун, а другата е православна. Некои сцени од комедијата „Игла под прагот“ од 2016 година биле снимени во оваа црква.
1 Галерија
Вопер

Вопер (|Whopper) — хамбургер, главен производ на американскиот ланец за брза храна Бургер кинг. Првпат воведен во 1957 г., рецептот на воперот е сменет неколкупати. Заедно со бигмекот на Мекдоналдс, воперот е еден од најпознатите хамбургери во индустријата за брза храна. Бургер кинг продава неколку варијанти на вопери, различни по големина, тежина и содржина на калории, како и посебни разновидности за да одговараат на месните кулинарски или верски традиции.
„Вопер“ во дијалектна употреба може да значи и „вампир“.
1 Опис
Стандардниот вопер е хамбургер со 113,4 грама (¼ американска фунта) говедско месо на скара, леб со сусам, мајонез, марула, сечкани домати и кисели краставички, кечап и сечкан кромид. Дополнителни изборни состојки вклучуваат крем-сирење, сланина, сенф и пиперка халапењо. Во некои земји се достапни и BBQ-сосови, салса и гвакамоле. Покрај тоа, на барање на гостинот, Бургер кинг на воперот му додава кој било од зачините што се продаваат во овој ресторан.
Магична битка

''Магична битка'' (|呪術廻戦, |Jujutsu Kaisen) — манга создадена од Геге Акутами и објавена од март 2018 г. во неделното списание ''Weekly Shonen Jump'' на Shueisha. Поглавјата подоцна биле собрани и повторно објавени како танкобон, со 26 тома и 258 поглавја објавени заклучно со април 2024 г. Тоа е продолжение на предисторијата „Магична битка 0“, објавен од април до јули 2017 г. и подоцна собран во танкобон.
Мангата е лиценцирана за издавање на англиски јазик во Северна Америка од Viz Media, која ја објавува мангата во печатена форма од декември 2019 г. Shueisha објавува манга на англиски на онлајн платформата Manga Plus. Два лесни романи биле објавени во мај 2019 г. Врз основа на мангата, студиото MAPPA објавило аниме, чија прва сезона се прикажувала од октомври 2020 до март 2021 г. Премиерата на полнометражната филмска адаптација на предисторијата на мангата, ''Jujutsu Kaisen 0 the Movie'', се одржала на 24 декември 2021 г. Втората сезона била премиерно прикажана на 6 јули 2023 г. Анимето е лиценцирано од Crunchyroll за прикажување надвор од Азија.
1 Содржина
Јуџи Итадори е атлетски средношколец што живее во Сендај со својот дедо. Поради несакањето кон спортот, тој постојано ја избегнува училишната атлетска екипа и покрај тоа што поседува натчовечка физичка сила. Наместо тоа, тој се приклучува на училишниот окултен клуб, се дружи со средношколците таму и го напушта училиштето точно во 17:00 часот за да го посети својот дедо Васуке Итадори во болница. На смртната постела, неговиот дедо му остава на Јуџи две упатства: „Секогаш помагај им на луѓето“ и „Умри опкружен со луѓе“. По неговата смрт, младинецот ги сведува на една работа: секој човек мора „достоинствено да си замине од овој живот“.
Еден ден, Јуџи наидува на Мегуми Фушигуро, маѓепсник, кој го известува дека во училиштето има талисман со проклетство на високо ниво. Другарите на Јуџи од окултниот клуб испечатиле талисман — гнил прст — и сега тој привлекува Проклетства во училиштето — суштества родени од негативни емоции и стануваат посилни впивајќи ја магичната моќ на маѓепсниците или маѓепсани нешта. Поради недостаток на магична моќ, Јуџи не може да ги победи Проклетствата и решава да го проголта прстот на Сукуна за да го заштити Мегуми и неговите другари. Така тој станува сад за Сукуна, моќно Проклетство. Поради злобната природа на Сукуна, од сите шамани се бара незабавно да го протераат веднаш штом ќе го сретнат, но Јуџи сè уште може да го управува своето тело, па Сатору Гоџо, учителот на Мегуми, одлучува да го префрли Јуџи на Токискиот велеградски магичен колеџ и предлага план: Да се соберат сите прсти, да се нахранат на Јуџи и само после тоа да се убие момчето, со што Сукуна ќе биде уништен засекогаш.
Амбасадори на Македонија

Ова е список на амбасадрои на Македонија (со исклучок на конзулите).
1 Моментални македонски амбасадори
Држава, Амбасадор, Мрежно место,
Освит Росоклија
Данчо Марковски, 2020
Екрем Ебиби, 2019
Марија Ефремова, 2020
Лидија Бошковска
Фатон Бејта
Весел Мемеди
Дритон Куќи, 2022
Васил Пановски
Габриел Атанасов, 2018
Горан Милевски
Крум Ефремов
Горан Стевчевски, 2019
Јадранка Чаушевска Димов, 2018
Бети Јачева, 2021
Милаим Фетаи, 2021
Мира Ивановска Крајачиќ, 2019
Едмонд Адеми, 2023
2 Амбасадори во меѓународни организации
Организација, Амбасадор, Мрежно место,
Љубомир Фрчкоски, 2022
Влашка црква (Цетиње)

Влашка црква (|Влашка црква|) — српска православна црква изградена во 1450 година во селото Доњи Крај, во Цетињското Поле, во тоа време дел од Зета (денешна Црна Гора).
1 Стеќци
Црквата била изградена околу 1450 година на местото на богомилската некропола што опфаќала околу 150 стеќци (украсени надгробни споменици). Само два од нив се зачувани до денес. Првично свртени еден кон друг, тие неодамна биле променети да бидат рамо до рамо. Според некои преданија, забележани за прв пат од Љубомир Ненадовиќ, под нив се погребани воениот командант од 17 век Бајо Пивљанин и неговата сопруга. Според друго предание и документарен доказ, стеќците ги означуваат гробовите на ктиторите на црквата - Иван Боројевиќ, роден во Стари Влах, и неговата сопруга Јелица.
2 Потекло на името
Една тероја вели дека црквата го добила името според Власите кои го чувале добитокот на Иван Црнојевиќ и ја изградиле црквата околу 1450 година.
Постојат неколку дополнителни теории за потеклото на називот ''Влашка'' во името на црквата. Некои автори сметаат дека поимот во името на оваа црква се користи како егзоним. Други теории го поврзуваат името на црквата со фактот дека поимите како „влашка црква“ или „влашки ритуали“ биле показатели за членството во Источната православна црква и православието или со демонимот ''Влах.'' (според нив оваа црква наводно била изградена од доселеници од Стари Влах во денешна Србија).
3 Градежни материјали
Црквата првично била направена од плет (|плот|plot) и кал и повторно била градена три пати. Најпрво била преизградена со камења без малтер ( |сувомеђа|suvomeđa), потоа со камења со варов малтер (|клачена|klačena) и конечно, во 1864 година, црквата го добила денешниот облик. Заштитната ограда околу црквата била изградена во 1897 година со помош на цевки од отомански пушки заробени во 1858 година за време на Битката кај Граховац.
4 Слики
Мојата херојска академија

''Мојата херојска академија'' (|僕のヒーローアカデミア, |My Hero Academia) — манга напишана и илустрирана од Кохеи Хорикоши. Приказната го следи Изуку Мидорија, момче родено без супермоќи (наречени чудности) во свет каде што станале секојдневие, но сепак сонува да стане херој. Тој се среќава со Семоќниот, највеликиот јапонски херој и симбол на мирот, кој ја пренесува својата чудност на Изуку откако ќе го препознае неговиот потенцијал.
Првото поглавје на мангата било објавено на 7 јули 2014 г. во број 32 од ''Weekly Shonen Jump''. Серијата била лиценцирана за англиско издание од Viz Media и започнала со серијализација во нивното неделно цифрено списание ''Weekly Shonen Jump'' на 9 февруари 2015 г. Мангата била адаптирана во аниме-серија, чија прва сезона се прикажувала од 3 април до 26 јуни 2016 г., а втората сезона прикажувана од 1 април до 30 септември 2017 г. Третата сезона била премиерно прикажана на 7 април 2018 г.
1 Содржина
Дејството се одвива во свет каде што повеќето луѓе се раѓаат со необична способност наречена „чудност“ (јап. ''個性'', букв. „самостојност, самостоен карактер; карактеристични особини“). Меѓутоа, главниот лик, Изуку Мидорија, е роден без чудност. Сонувајќи еден ден да стане херој ''(ヒーロー''), тој тврдоглаво се обидува да постигне невидена моќ и да се доближи до својата мечта. Откако ќе го запознае својот идол Семоќниот, тој ги стекнува сопствените супермоќи и одлучува да се запише на академијата „Јуеј“ (UA; јап. ''雄英高校''). И покрај тоа што практично паѓа на приемниот испит, Изуку сепак влегува во посакуваната образовна установа.
Сечија песна

Сечија песна, е петминутна радио/телевизиска програма на NHK која се емитува неколку пати на ден од 3 април 1961 година во Јапонија. Програмата обично се користи како материјал за пополнување на крајот од редовните телевизиски програми. Иако многу од епизодите се наменети за деца, голем процент не се наменети за нив, така што програмата ужива широка публика.
Програмата се користи за воведување нови песни од популарни и нови пејачи, како и за истакнување на талентите на различни водители и режисери. Списокот на претстојните епизоди и оние кои моментално се емитуваат се прикажува месечно во списанијата како ''Animage'' и ''Newtype''.
1 Аниматори
Следниве аниматори ги имале своите дела изведени во шоуто ''Сечија песна'':
* Ацуко Ишизука;
* Кацуја Кондо;
* Томоми Мочизуки;
* Таданари Окамото;
* Ана Саеки;
* Макото Шинкаи.
Чимпуи

Чимпуи (Тимпуи) е недовршена манга серија напишана и илустрирана од Фуџико Ф. Фуџио, објавена од 1985 до 1991 година. Било планирано да бидат објавени вкупно 60 поглавја од мангата, но објавувањето на последните две не се случило пред смртта на авторот. Оваа Аниме серија базирана на мангата била продуцирана од Production I.G и емитувана на ТВ Асахи од 2 ноември 1989 година до 18 април 1991 година. Биле објавени вкупно 56 аниме епизоди. Серијата се емитувала и на англиски јазик на каналот Дизни во Малезија и други азиски земји. Исто така, врз основа на мангата, бил создаден краток цртан филм, кој бил објавен во 1990 година.
1 Заплет
Еден ден, вонземјаните пристигнуваат кај една обична земска девојка по име Ери за да ја известат дека девојката станала еден од главните кандидати да се омажи за принцот од нивната родна планета „Мал“. Еден од вонземјаните налик на глушец останува на Земјата за да ја подготви можната идна принцеза за нејзиниот претстоен брак.
2 Список на ликови
:Тимпуи (јапонски: チンプイ)
Глас: Јунко Хори
Вонземјанин кој личи на глушец. Има цел да ја подготви Ери за нејзината претстојна свадба со принц од неговата родна планета.
:Ери Касуги (јапонски:春日エリ)
Глас: Мегуми Хајашибара
12-годишно момче и најдобар пријател на Тимпуи и Вандеруј.
:Вандеру (јапонски:ワンダユウ, Вандеју)
Глас: Џоџи Јанама
Куче вонземјанин кое понекогаш и помага на Ери. Тимпуи го нарекува дедо.
:Утики (јапонски:内木)
Најдобриот пријател на Ери, слабоумно, но многу љубезно момче.
Југио

''Југио'' (|遊☆戯☆王, |Yu-Gi-Oh!) — авантуристичка манга од Казуки Такахаши и аниме-адаптации со исто име. Оваа манга била објавена во списанието ''Weekly Shonen Jump'' на Shueisha осум години: од 1996 до 2004 г. и станала една од најпознатите дела во својот жанр. Американската лиценца ја добила компанијата VIZ Media. Првата аниме-адаптација на серијата била направена од Toei Animation во 1998 г. Серијата од 27 епизоди, заснована на првите седум тома на мангата, никогаш не била распределена низ целиот свет.
Попознатото аниме ''Yu-Gi-Oh! Duel Monsters'' (''遊戯王デュエルモンスターズ'') е направено од компанијата NAS во 2000 г. Оваа верзија е преведена на повеќе од 20 јазици. Исто така, се заснова на заплетот на мангата, од том 8 па наваму, и се состои од 224 епизоди. Анимето го завршило своето прикажување во Јапонија на 29 септември 2004 г. Направени се и ТВ-сериите: ''Yu-Gi-Oh! GX'' (јап. ''遊戯王デュエルモンスターズＧＸ Yu-Gi-Oh! Duel Monsters GX''), ''Yu-Gi-Oh! 5D's'' (''遊戯王５Ｄｓ'') и ''Yu-Gi-Oh! Capsule Monsters'' (''遊戯王カプセルモンスターズ'') и неколку анимирани филмови.
1 Содржина
Приказната се сосредоточува околу Југи Муто, младо момче што решава загадочна, древна загатка позната како Милениумската загатка, будејќи го духот на безимениот фараон од пред илјадници години. Првично несвесен за присуството на духот, Југи наскоро дознава за него. Тој се соочува со бројни противници на турнирите со високи залози, борејќи се со злобници како Максимилион Пегаз, Марик Иштар и Дарц. Југи дознава дека неговата судбина е да ги спречи овие зли сили, вклучувајќи ги Јами Марик, Јами Бакура, Дарц и други, кои бараат светска надмоќност.
Заедно со Југи е верната група пријатели: Џои Вилер, Теа Гарднер и Тристан Тејлор. Подоцна им се придружува Дјук Девлин и сестрата на Џои, Серенити.
Госпоѓа Наполеон

Госпоѓа Наполеон (јапонски: レディ ナポレオン, се чита: Реди Напореон) е претстојна оригинална мрежна анимација (ОНА) серија произведена од Нетфликс. Серијата е анимирана од Zero-G и би имала 13 епизоди.
1 Производство
Оригиналната мрежна анимација била објавена од Нетфликс во август 2021 година, а потврдено е дека ќе има 13 епизоди. Серијата е создадена од Шин Кибајаши, режирано од Нориаки Акитаја, а Zero-G е продуцент на серијата.
Weekly Shonen Jump

''Weekly Shonen Jump'' (|週刊少年ジャンプ) — неделно јапонско списание за манга што го издава Shueisha од 1968 г. Тоа е едно од најстарите изданија во земјата со 2,7 милиони читатели (од 2007 г.). Целната публика на списанието се момчиња на возраст од 12 до 18 години.
1 Историја
1.1 Потекло (1960 — 1970)
Компанијата Shueisha го започнала ''Weekly Shonen Jump'' на 11 јули 1968 г., со цел да им соперничи на веќе успешните ''Weekly Shonen Magazine'' и ''Weekly Shonen Sunday''. Неговото сестринско издание, ''Shonen Book'', првично имало за цел да се грижи за машката публика, пресликувајќи ја краткотрајната антологија за шоџо ''Shojo Book''. Првично наречено ''Shonen Jump'' пред неговото 20-то издание, започнало како двонеделно списание. Меѓутоа, во 1969 г., ''Shonen Book'' престанал да се објавува, што го поттикнало ''Shonen Jump'' да премине во неделен формат. За да се пополни празнината што ја оставил ''Shonen Book'', било претставено ново месечно списание наречено ''Bessatsu Shonen Jump''. На крајот, ''Bessatsu Shonen Jump'' бил преименуван во ''Monthly Shonen Jump'' пред да биде прекинат и наследен од ''Jump SQ''.
2 Позната манга
*''Ansatsu Kyōshitsu''*''Бакуман''*''Блич''*''Мојата херојска академија''*''Bokutachi wa Benkyō ga Dekinai''*''Капитен Цубаса''*''Верижниот Човек''*''City Hunter''*''Cobra''*''Тетратка на смртта''*''Dr. Slump''*''Dr. Stone''*''Змејска топка''*''Dragon Quest: Dai no Daibōken''*''Eyeshield 21''*''Гинтама''*''Haikyu!!''*''Hokuto no Ken''*''Hunter x Hunter''*''JoJo no Kimyō na Bōken''*''Магична битка''*''Katekyō Hitman Reborn!''*''Убиец на демони''*''Kinnikuman''*''Kochira Katsushika-ku Kameari Kōen Mae Hashutsujo''*''Kuroko no Basket''*''Medaka Box''*''Наруто''*''Nisekoi''*''One Piece''*''Psyren''*''Rokudenashi Blues''*''Rookies''*''Rurouni Kenshin''*''Saint Seiya''*''Деновите на Сакамото''*''Samurai 8: Hachimaru Den''*''Shokugeki no Sōma''*''Shaman King''*''SKET Dance''*''Slam Dunk''*''The Promised Neverland''*''Tennis no Ōjisama''*''To LOVE-Ru''*''Торико''*''Yū Yū Hakusho''*''Југио''
Скајерс 5

Скајерс 5 (јапонски: イヤーズ5) е аниме серија произведена од Теле-Цртан филм Јапонија. Се емитува за прв пат во Јапонија од 4 октомври до 27 декември 1967 година. Биле објавени вкупно 12 аниме епизоди. Серијата се емитувала и во Шпанија и Бразил. Врз основа на серијата, студиото Ејкен продуцирале и втора сезона од серијата, која се емитувала од 7 октомври 1971 година до 30 март 1972 година. Серијата се емитувала и во Мексико.
1 Заплет
Заплетот се врти околу таен тим од 5 луѓе: Шунтаро, Јури, Сансон, Полка и професорот Капетан, тие се познати како агенти С. На располагање имаат високотехнолошки оружја и вселенски брод. Тие ќе се борат против злата организација позната како „Духови“, која има намера да ја преземе власта над светот преку терор, хемиско и биолошко оружје, киднапирања и политички интриги.
2 Гласовни актери
* Шусеј Накамура како ''Шунтаро'', агент С5, главен лик.
* Сецуо Вакуи - ''Полски'', ќелав, буцкаст, агент С2.
* Јоко Кури - ''Јури'', единствената девојка, агент С3.
* Такузо Камијама - ''Самсон'', голем и силен човек, агент С4.
* Кјосуке Маки - ''Капетан,'' агент С1, професор и претставник на Јапонската антитерористичка организација.
* Масаоки Такато - ''Дух'', гангстер, водач на организацијата Духови. Неговото лице никогаш не се гледа, но тој постојано пуши и фрла паричка со череп на неа.
Малата Мемол

Малата Мемол (јапонски: んがり帽子のメモル, Тонгари Боши но Мемору) е јапонска аниме серија произведена од Toei Animation. Се емитувала на ТВ Асахи од 3 март 1984 година до 3 март 1985 година. Биле објавени вкупно 50 аниме епизоди. Серијата била синхронизирана на француски, италијански и шпански, а исто така била преведена и синхронизирана на руски. Се емитувало на Казахстанскиот канал од 20 јули 2002 до 2003 година. На 16 март 1985 година (13 дена по завршувањето на емитувањето на серијата), бил објавен целосен цртан филм од Toei Animation и долгометражен мултифилм.
1 Заплет
На границата на Швајцарија и Франција има мал планински остров. Постои необично село во кое живеат мали суштества не повисоки од 16 сантиметри, слично на гномите кои пристигнале од вселената кога нивниот брод се урнал. Многу се плашат од луѓе и се преправаат дека се мртви кога има луѓе во близина. Мемол, внуката на селскиот старешина, го слуша звукот на свирење на пијано и открива дека до нејзината куќа има човечка куќа, во која живее пијанистката Мариел, љубезна девојка со лошо здравје. Девојчето е на работ на смртта, а Мемол ја лечи со солзи. Така Мемол и Мариел стануваат нови пријатели, одат во нови авантури и меѓусебно се учат повеќе за нивните култури.
2 Гласовни актери
* Аки Јасуда - ''Мариел''* Наоко Ватанабе како ''Мемору (Мемол)''* Тосио Фурукава како ''Рјукуман''* Чијоко Кавашима - ''Попит''* Фујуми Шираиши - ''Грејс''* Итиро Нагаи - ''Фортен''* Исаму Танонака - ''Гарагон''* Исао Нагахиса - ''Оскар''* Џоџи Јанами - ''стоматологот на Мариел/дедото на Моника''* Јунко Хори - ''Мишел''* Казуко Савада - ''Рупанг''* Кеи Томијама - ''Берумару''
Таа и нејзината мачка

''Таа и нејзината мачка'' (јапонски: 彼女と彼女の猫, се чита: Каноџо до Каноџо но Неко) — 5-минутна OVA од Макото Шинкаи. Во своето дело, Макото Шинкаи се обидел да ја трансформира треперливата топлина, нејасно почувствуваната осаменост на постоењето, суптилните чувства во слики и звук. Аниме серијата од четири епизоди, со поднаслов „Се тече“, се емитувала во март 2016 година во состав на ''Ultra Super Anime Time'' и бил римејк ОВА. Манга адаптацијата на телевизиската серија ја напишал Цубаса Јамагучи. Најавена била во магазинот ''Попладне'' и било емитувано од февруари до мај 2016 година.
1 Гласовни актери
1.1 Каноџо до Каноџо но Неко
* Чоби - Макото Шинкаи
* Мими - Мико Шинохара
* Таа е Мико Шинохара
1.2 Каноџо до Каноџо но Неко: Сè тече
* Девојка - Кана Ханазава
* Црна мачка - Шинтаро Асанума
2 ДВД издание
Филмот првично бил издаден на ЦД, во кое бил вклучен и саундтракот. Тој бил префрлен од ЦД-а на дискови со формат ДВД како бонус како прво дело на авторот за следениот филм на Шинкаи, „Гласот на далечната ѕвезда“.
3 Критика
„Таа и нејзината мачка“ е делото што го направило Макото популарен. Компанијата CoMix Wave Films му напишале долго писмо, во кое тие зборувале позитивно за аниме филмот, благодарение на што режисерот се вработил таму.
Во 2000 година, Макото ја освоил главната награда на натпреварот за анимација DoGA CG.
Крис Бевериџ од Mania.com позитивно го оценил анимето, како и Ен Лоенрот од ANN во 2017 година.
Народни носии од Кајларско

Народната носија од Сариѓол била носена во ''истоимената област'', но и во леринските села Баница, Горничево и Церово, и во планинските села Прекопана, Зелениче, Сребрено, кои се сметат за Сариѓолски, „макар и да се в’планината“.
1 Машка носија
Мажите од овој предел носат бела платнена кошула, опашена со широк волнен појас. Над него се носело минтан со ракави кои се закопчувале со копци, а над истиот се носело елек, кој бил опточен со црни гајтани по рабовите, и бил половина закопчен, со горната половина останувајки отворена. Над сите овие облеки во зимно време носеле долама од црн шајак, долга до петите, и била опточена со црни гајтани и црвени ширити.
На нозете носеле сини шајачки облеки (потури за летно време, а пртеници за зимско време). Додатно може да се образложи за потурите, кои биле тесни под колената, стегнати со подвески и закопчени со копци; а над колената биле широки со дипли. Исто така на нозете наместо опинци, носеле тн. „кондури“; а на главата мажите носеле црна чалма.
2 Женска носија
Жените од кајларско за разлика носеле бела платнена кошула, антерија направена од европска материја и полнета со памук, која се раширува од појасот надолу, и имала ракави кои се закопчувале. Истата била отворена на градите и опточена со гајтани по рабовите. Антеријата се опашувала со колан кој бил 3 прсти широк и направен од домашен материјал. Над се, жените носеле тн. „кусо“, направено од чоја кое било долго до појасот (коланот), со ракави и отворено со две поли. На главите носеле шамии; младите девојки носеле градски шамии, а постарите жени носеле големи, црни шамии со игли од страните.
3 Галерија
4 Наводи
Носии од Пазарско

Народните носии од Ениџе-вардарско биле носени во околината на градот Пазар, во поголемиот состав на Бојмија, каде истиот поширок предел граничи со Вардарија и Урумлак на југ преку ениџе-вардарско.
1 Женската носија
Во пазарско, жените носеле бела платнена кошула со два квадратни веза „плочи“ на задниот стан. Над неа се носело тн. ентерија (антерија) од алаџа со долги ракави, и сагија за летно време (која била бела за млади девојки, а темносина/темнозелена за постари жени) и шајак за зимно време.
2 Наводи
New Kids on the Block

New Kids on the Block (понекогаш се користи и акронимот NKOTB) ― американскa машка група од Дорчестер, Масачусетс. Групата била составена од браќата Џонатан и Џордан Најт, Џои Мекинтајер, Дони Волберг и Дени Вуд. Најголем успех New Kids on the Block постигнале во доцните 1980-ти и раните 1990-ти и продале преку 80 милиони плочи. Ним им се припишува заслугата за трасирањето на патот за следните машки групи на музичката сецена како: Take That, Backstreet Boys и NSYNC. Во 1990 година освоиле две Американски музички награди: „Омилена поп/рок група или дуо“ и „Омилен поп/рок албум“.
New Kids on the Block биле основани во 1984 година, а биле на врвот на популарноста во 1989 година. Групата се распаднала во 1994 година. Повторно се обединиле во 2007 година за да снимат албум и за да организираат концертна турнеја во 2008 година. По ова групата објавила уште два студиски албуми и продолжила со концертни турнеи.
Групата добила ѕвезда на Булеварот на славните во Холивуд во 2014 година.
1 Членови
1.1 Сегашни
* Џордан Најт - примарен водечки вокал, придружен вокал (1984-денес)
* Дони Волберг – секундарен водечки вокал, рапување, придружен вокал (1984-денес)
* Џои Мекинтајер – секундарен водечки вокал, придружен вокал (1985-денес)
* Дени Вуд – терцијарен водечки вокал, придружен вокал (1984-денес)
* Џонатан Најт – повремено водечки вокал, придружен вокал (1984-денес)
1.2 Поранешни
* Џејми Кели (1984)
* Марк Волберг (1984)
2 Дискографија
2.1 Студиски албуми
*''New Kids on the Block'' (1986)
*''Hangin' Tough'' (1988)
*''Merry, Merry Christmas'' (1989)
*''Step by Step'' (1990)
*''Face the Music'' (1994)
*''The Block'' (2008)
*''10'' (2013)
*''Still Kids'' (2024)
3 Турнеи
3.1 Сопствени
* Hangin' Tough Tour (1988)
* Magic Summer Tour (1990–1992)
* Face the Music Tour (1994)
* New Kids on the Block Live (2008–2010)
* South America and Mexico Tour (2012)
* European Tour (2014)
* Magic Summer Tour (2024)
3.2 Заеднички
* NKOTBSB Tour (2011–12)
* The Package Tour (2013)
* The Main Event (2015)
* Total Package Tour (2017)
* Mixtape Tour (2019)
* Mixtape Tour (2022)
Киберпанк

Киберпанк (|cyberpunk; од кибернетика и панк) — поджанр на научната фантастика (постмодернизам), кој се сосредоточува на високотехнолошки компјутерски или информатички технологии, обично во врска со општествено распаѓање. Во денешно време, киберпанк-мотивите се среќаваат и во киното, музиката и видеоигрите. Заплетот често е за судири меѓу хакери, вештачка интелигенција и мегакорпорации во блиската иднина на дистописката Земја и постиндустриското општество. Атмосферата на жанрот наликува на филмски ноар.
Киберпанк-делата често поставуваат прашања за суштината на човечкиот ум и општеството, границата помеѓу човекот и машината, стварноста и виртуелноста.
Даруд

Тони-Вил Хенрик Виртанен (фински: ''Toni-Ville Henrik Virtanen''; роден на 17 јули 1975 година) познат по неговото уметничко име Даруд (''Darude'') ― фински диџеј и музички продуцент. Роден е на 17 јули 1975 година во финското село Хинерјоки во општината Еура. На музичката сцена во Финска се појавил во 1995 година, а кон крајот на 1999 година го издал платинестиот инструментален хит-сингл „Sandstorm“. Неговиот прв студиски албум, ''Before the Storm'', бил издаден на 18 септември 2000 година и во светски рамки бил продаден во 800 000 примероци. За албумот, Даруд освоил три Фински греми-награди. Албумот се искачил на прво место на Официјалната топ-листа за албуми во Финска и на 6-то место на топ-листата за денс/електронски албуми ''на Билборд'' во САД. Вториот студиски албум на Даруд, ''Rush'', во 2003 годинасе искачил на 11-то место на денс топ-листата од ''Билборд'' и на 4-то место на неделната листа за албуми во Финска.
Неговиот трет студиски албум, ''Label This!'' бил објавен во 2007 година. Иако за разлика од неговите претходни албуми, овој албум не котирал добро на топ-листите, дигиталното списание ''Gawker'' го пофалило синглот „In the Darkness“. Во 2011 година, Даруд бил коосновач на издавачката куќа EnMass Music, преку која објавил многу микс-компилации поврзани со неговата радио-емисија ''Salmiakki Sessions.'' По настапувањето на неколку фестивали како: Tomorrowland во 2014 година и Future Music Festival во 2015 година, тој на 14 август 2015 година го издал неговиот четврти студиски албум, ''Moments.'' По издавањето на албумот бил на турнеја низ САД и Канада (септември 2015 година).
Во 2019 година, Даруд заедно со пејачот Себастијан Рејман ја претставувал Финска на Изборот на песна за Евровизија, со песната „Look Away“. На Евровизија во Тел Авив настапиле во првото полуфинале, каде завршиле на последно место со 23 поени.
1 Дискографија
; Студиски албуми
*''Before the Storm'' (2000)
*''Rush'' (2003)
*''Label This!'' (2007)
*''Moments'' (2015)
*''Together'' (2023)
Cyberpunk 2077

''Cyberpunk 2077'' (македонски: ''Киберпанк 2077'') — акциона игра со улоги сместена во отворен свет, развиена и објавена од полското студио CD Projekt. Играта е сместена во 2077 г. во Најт Сити, измислен велеград во вселената на ''Cyberpunk'' создадена од Мајк Пондсмит. Играчите ја преземаат улогата на приспособлив главен лик по име Ви, платеник опремен со хакерски и борбени вештини.
Била објавена на 10 декември 2020 г. за PlayStation 4, Stadia, Windows и Xbox One, играта подоцна била пуштена за PlayStation 5 и Xbox Series X/S на 15 февруари 2022 г. Играта добила главно потврдни одзиви од критичарите, особено за раскажувањето, заплетот и графиката. Меѓутоа, некои елементи на играта предизвикале мешани реакции. ''Cyberpunk 2077'' се соочила со значителни критики за разликата помеѓу верзијата за издавање и високите очекувања поставени од нејзината обемна маркетиншка кампања, како и бројните оперативни проблеми присутни при пуштањето, особено на конзолите од претходното поколение. Ситуацијата била влошена со повеќекратно одложување на датумот на издавање на играта.
Праг (врата)

Праг — дрвена, камена или метална греда сместена во долниот дел на вратата, помеѓу довратниците на рамката. Се преминува при влегување во куќата или при премини меѓу простории со различна намена. Обично е висок околу 2 см.
Постојат многу суеверија за праговите. На пример, од почетокот на 20 век во некои култури се верува дека не треба да се зборува или да се поздравува за да се избегне расправија. Во Полска, Украина и Русија, ракувањето или бакнувањето преку прагот при средба со некого се смета за лоша среќа. Во многу земји се смета дека е среќа младоженецот да ја пренесе невестата преку прагот во нејзиниот нов дом.
Мојата страна на светот

„Мојата страна на светот“ (сррпскохрватски: ''Moja strana svijeta'') — југословенски филм од 1969 година, во режија на Влатко Филиповиќ. Главните улоги ги играат: Изет Хајдархоџиќ, Радмила Радовановиќ, Драган Жариќ, Јелена Жигон, Фарук Беголи, Сњежан Аќимовиќ и Олга Бабиќ.
1 Синопсис
Во едно далечно село во Херцеговина, непосредно по завршувањето на Втората светска војна, осамените жени и деца го чекаат враќањето на мажите од фронтот. Неколку селани, кои останале во селото, се обидуваат да заминат во Америка. Во тие околности, двајца мажи се борат за срцето на една жена и двајцата плаќаат висока цена...
Лавиринт од пламен

''Лавиринт од пламен'' (јапонски: 炎のらびりんす, се чита: ''Хоно но Лабиринт'') — јапонска ОВА анимирана серија создадена и продуцирана од Студио Фантазија и режисирано од Кацухико Нишиџима. Се прикажувала од 25 септември 2000 година до 21 декември 2000 година. Оваа ОВА била лиценцирана од Централ Парк Медиа.
1 Содржина
Галан е руски гик кој би направил се за да биде вистински самурај. Кога неговата девојка Натсу (која случајно е јапонска принцеза која живее во Русија) му подарува антички меч, почнале да случуваат чудни настани, а уште почудни луѓе паѓаат од небото со намера да ги нападнат. Сега Галан мора да ја надмине својата неспособност и да им се придружи на еден куп убави жени во откачена авантура низ кралството заборавено од времето.
2 Производство
Анимето било режирано од Кацухико Нишиџима, кој претходно ги режирал Проект А-Ко и Агент Аика.
3 Список на епизоди
* Епизода 1: Самурај лавиринт? Љубовринт?
* Епизода 2: Лавиринт на богатство? Љубовринт?
4 Улоги
Карактер, Јапонски гласовник, Англиски гласовник
Галан, Коичи Точика, Ерик Стјуарт
Натсу, Јуки Масуда, Џесика Калвело
Касуми, Јукари Тамура, Елиса Вејн
Датеношин, Сусуму Чиба, Том Вејленд
Кери Вајт, Мами Кингецу, Сони Деј
Шигемицу, Шозо Иизука, Тристан Годард
Шинка, Јоко Сасаки, Керол Јакобанис
Настасја Нижински, Рури Асано, Блајт Вит
Наратор, Шинџи Накае, Рос Лефко
Халдора К. Тородсен

Халдора К. Тородсен (1950 – 21 јули 2020) била исландскиа писателка. Студирала на Исландскиот колеџ за образование и на Исландската академија за уметности. Работела интензивно во образованието, печатените и радиодифузните медиуми. Како писателка, таа објавувала голем број жанрови, вклучувајќи поезија, раскази и романи. Нејзиниот роман ''Tvöfalt gler'' (''Двојно стакло'') ја добил Исландската награда за женска литература (Fjöruverðlaunin) во 2016 година и Наградата за литература на ЕУ во 2017 година.
Живеела во Рејкјавик.
1 Избрани дела
*''Одлични коментари'' (поезија, 1998)
*''90 примероци од меморија'' (микрофикција, 2002)
*''Пешак'' (поезија, 2005)
*''Несакани ефекти'' (раскази, 2006)
*''Двојно стакло'' (роман, 2016)
*''Пораки'' (поезија, 2017)
*''Приказната на Катрина'' (роман, 2018)
Анимерама

Анимерама (јапонски:アニメラマ) се серијал од три јапонски (еротски) анимирани филмови за возрасни, произведени од Осаму Тезука и неговото студио Муши Продукција помеѓу 1969 и 1973 година. Овие филмови се:, и .
Сите тие биле режирани од Еичи Јамамото, а првиот ''Анимерама'' бил и првиот анимиран филм за возрасни во јапонската историја.
1 Потекло и етимологија
До крајот на 1960-тите, анимето сè уште било наменето исклучиво за деца. Целта била да ја прошират својата публика, Осаму Тезука имал идеја да продуцира филмови за возрасни. Финансиите на студиото Муши Продукција не биле во добра состојба (Тезука ја основал компанијата Тезука продукција во 1970 година).
Самиот Тезука ги нарекол своите филмови ''Анимерама'', контрадикција на ''аниме'', ''кинерама'' и ''драма.''
2 Производство
2.1 Илјада и една ноќ и Клеопатра
Овие два филма ги замислил и напишал самиот Осаму Тезука, кој мешал романса, драма и еротизам. За самиот процес на анимација бил потребен голем тим: всушност, секој аниматор бил одговорен за лик или сцена, а потоа сè било групирано.
Филмовите биле наменети да допрат до широка публика, Тезука инкорпорирал комерцијална димензија (''Клеопатра'' е полна со популарни пародии, во ''Илјада и една ноќ'', ликот е нацртан според карактеристиките на актерот Жан Пол Белмондо).
2.2 Беладона на тагата
Осаму Тезука не работел директно на овој филм: всушност, тој претпочитал да го посветува времето на своите манга проекти, студиото Муши Продукција веќе било на работ на банкрот. Режисерот - Еичи Јамамото - тогаш создал филм многу различен од првите два. Навистина, контрастната тема (вештерките во средниот век, преземена од расказот на историчарот Жил Мишеле) и продукцијата била експериментална од кога било: анимацијата наизменично ги менувала илустрациите и анимираните кадри, а цртежот бил силно инспириран од бројни сликари на Арт Нову.
2.3 Заеднички точки
Трите ''Анимерами'' имаат голем број сличности:
* желбата да се допре до возрасна публика, преку изборот на еротика и ризични теми, како што се инцест, силување..;
* музиката, блиска до психоделичен рок;
* начин на претставување на сексот специфично за Тезука, базиран пред сè на апстрактното и сугестивното.
3 Филмови
Ќе најдете повеќе информации (резимеа, продукција, разни белешки итн.) за трите ''Анимарами'' во нивните соодветни статии:
*''Илјада и една ноќ'' (Сенија Ичија моногатари, 1969);
*''Клеопатра'' (''Куреопатора'', 1970 );
*''Беладона на тагата'', (''Канашими но беладона'', 1973).
4 Прием и влијание
Ако ''„Илјада и една ноќ“'' добила одреден успех, истото не можело да се каже за двата следни филма кои биле комерцијални неуспеси. Студиото Муши Продукција ги затворило вратите во 1973 година, неколку месеци по објавувањето на третиот филм. Особено преку критиките, ''Анимерама'' предизвикала интерес (особено со прикажувањето на ''Канашими но Беладона'' на Берлинале).
Филмовите ретко биле извезувани (првите два во САД, понекогаш цензурирани). Сепак, Columbia Music Entertainment објавила ДВД пакет во 2004 година во Јапонија.
Овие достигнувања го означиле доаѓањето на еротиката во јапонската анимација, која подоцна просперирала под имињата ечи и хентаи.
5 Библиографија
***
HuffPost

HuffPost (Мак: Хафпоуст), до април 2017 година. познат како Хафингтон пост (|The Huffington Post), е американски новинарски портал, агрегатор на вести и блог основан од Аријана Хафингтон, Кенет Лерер, Ендру Брајтбарт и Џон Перети. Веб-страницата објавува вести, блогови и оригинални содржини од областа на политиката, економијата, забавата, технологијата, културата итн.
Хафингтон пост е основан во 2005 г. како либерална противтежа на агрегаторите на вести како што се Драџрепорт. Компанијата „АОЛ“ ја превземала сопственоста над страницата за 315 милиони долари, на 7. февруари 2011 година. Аријана Хафингтон при тоа станала главен уредник ''на медиумската групација Хафингтон пост.''